### Beslutningstema

I denne sag indgås resultatkontrakt for 2024 mellem Rømø-Tønder Turistforening/Destination [adresse] og Tønder Kommune.

### Historik

Der godkendes hvert år en resultatkontrakt mellem Tønder Kommune og Rømø-Tønder Turistforening/Destination Sønderjylland. I resultatkontrakten opstilles mål for det kommende år som basis for udbetaling af tilskud til den erhvervsfremmende forening.

### Sagsfremstilling

Rømø-Tønder Turistforenings formandsskab og direktør deltager løbende i dialogmøder med Klima-, Vækst- og Udviklingsudvalget, hvor indhold til Tønder Kommunes netop godkendte Erhvervs- og Turismestrategi har været omdrejningspunktet. Strategien blev godkendt i Kommunalbestyrelsen den 29. februar 2024. Intentionen er, at både Erhvervs- og Turismestrategien og Tønder Kommunes Visions- og Strategiplan 2022-2025 skal afspejles i resultatkontrakten mellem turistforeningen og kommunen.

Bestyrelsen for Rømø-Tønder Turistforening har fremsendt udkast til resultatkontrakt til politisk behandling.

### Indstilling Kommunaldirektøren indstiller,

|  |  |
| --- | --- |
| at | resultatkontrakten for Rømø-Tønder Turistforening/Destination [adresse] 2024 godkendes, og |
| at | indstillingen videresendes til Økonomiudvalget og Kommunalbestyrelsen. |

Beslutning fra Klima-, Vækst- og Udviklingsudvalget, 8. april 2024, pkt. 3:

Indstillingen anbefales med den bemærkning, at resultatmål skal relateres til resultater på landsplan.

Beslutning fra Økonomiudvalget, 18. april 2024, pkt. 11:

Indstillingen anbefales.

### Beslutning

Indstillingen godkendt.